Source: http://opiniabuzau.ro/vineri-i-s-mb-t-etapa-a-a-a-ligii-a-a-divizionarele-buzoiene-favorite-1
Timestamp: 2017-10-23 08:11:30+00:00

Document:
De la o nouă oră oficială de start, 15,00, vineri şi sâmbătă se dispută partidele rundei cu numărul 7 din cel de-al treilea eşalon fotbalistic. Suporterii buzoieni vor fi din nou la datorie, ambele noastre reprezentante urmînd să evolueze pe propriile stadioane. Vineri, CSM Rm. Sărat o va înfrunta pe Axiopolis Cernavodă, în timp ce sâmbătă Metalul Buzău se va duela cu Agricola Borcea. La prima vedere, divizionarele buzoiene sunt favorite şi au şansa să-şi mai adauge în clasament alte 3 puncte.
CSM Rm. Sărat – Axiopolis Cernavodă, vineri, ora 15,00
După eşecul usturător din etapa trecută, de la Techirghiol, în faţa Farului (0-4), CSM Rm. Sărat întâlneşte vineri o altă echipă din Constanţa. Elevii lui Marius Tîrîlă şi Sorin Bodoc primesc vizita celor de la Axiopolis Cernavodă, o formaţie cu un debut foarte bun de campionat, care i-a propulsat, la un moment dat, pe constănţeni pe primul loc în clasament. Râmnicenii sunt însă redutabili pe teren propriu, unde n-au pierdut până acum niciun punct. În deplasare, după două jocuri uşoare, la Borcea şi Traian, ambele câştigate, în primul meci mai tare, derby-ul local cu Farul, oaspeţii de astăzi au cedat cu scorul de 1-3. Deşi e clar că nu le va fi deloc uşor, fotbaliştii CSM-ului îşi pot depăşi vecina de clasament.
Metalul Buzău – Agricola Borcea, sâmbătă, ora 15,00
Mult mai abordabilă se anunţă partida de sâmbătă a Metalului, când, pe terenul sintetic va sosi Agricola Borcea, una dintre formaţiile din subsolul clasamentului. Elevii lui Vali Stan vin după o victorie de mare importanţă la Voluntari, care i-a urcat pe locul 3 şi au ambiţia de a nu părăsi prea curând podiumul. Adversara de sâmbătă nici nu se compară cu Unirea Slobozia, în faţa căreia Metalul a smuls o remiză in extremis, în precedentul joc de acasă, şi poate nici măcar cu colegele de judeţ din Modelu şi Olteniţa, depăşite de buzoieni în primele două partide de pe teren propriu. Mizăm, deci, pe o victorie a Metalului.
Liga a 3-a, Seria a II-a, Etapa a 7-a, program:
• Vineri, ora 15,00:
CSM Rm. Sărat – Axiopolis Cernavodă
Delta Tulcea – Victoria Traian
• Sâmbătă, ora 15,00:
Progresul Spartac – Farul Constanţa
CSM Olteniţa – Sportul Chiscani
1. Progresul 16 p.
2. Farul 16 p.
3. METALUL 14 p.
4. FCSB 2 13 p.
5. Axiopolis 13 p.
6. CSM RM. SĂRAT 12 p.
7. Slobozia 10 p.
8. Voluntari 2 8 p.
9. Modelu 6 p.
10. Tulcea 6 p.
11. Olteniţa 4 p.
13. Chiscani 0 p.

References: CSM 

CSM 
 CSM 

CSM 

CSM 
 CSM